google/wiki40b huggingface dataset:
Šakių miškų urėdija

Šakių miškų urėdija − viena iš 42 miškų urėdijų, turto patikėjimo teise valdanti, naudojanti valstybinius miškus, vykdanti juose kompleksinę miškų ūkio veiklą.
Iki 1944 m. Šakių miškų urėdijos teritorijoje veikė Šakių ir Lekėčių miškų urėdijos. 1945 m. tiek Lekėčių, tiek ir Šakių miškų urėdijos buvo panaikintos. 1946 m. Šakių miškų urėdijos teritorija buvo perskirstyta. Kidulių ir Plokščių girininkijos tuo metu priklausė Jurbarko miškų urėdijai, Jančių girininkija − Kazlų Rūdos miškų urėdijai, Lekėčių girininkija − Kauno miškų urėdijai. Tokia situacija tęsėsi iki 1956 m. pabaigos. 1957 m. sausio 1 d. buvo įkurtas Šakių miškų ūkis.
Šakių miškų urėdijos valdomų miškų plotas yra 25 400 ha. Miškingumas urėdijos teritorijoje yra mažesnis nei vidutinis Lietuvoje ir siekia 25 %.
Šakių miškų urėdas − Sigitas Tamošaitis.
Miškai urėdijos teritorijoje išsidėstę netolygiai. Didžiausi miško masyvai koncentruoti šiaurinėje ir rytinėje urėdijos teritorijos dalyje, o pietuose išsidėstę tik nedideli miškeliai. Apie pusė visų urėdijos valdomų miškų priklauso vienam iš didžiausių šalyje Kazlų Rūdos miškų masyvui. Spygliuočių medynai užima apie 60 % visų urėdijos medynų, daugiausiai yra pušynų. Urėdijoje yra nemažai mišrių medynų, ypač beržynų ir uosynų.
Miškų urėdijoje iš saugomų teritorijų yra Novaraisčio ornitologinis draustinis.
Šakių miškų urėdijos miškai suskirstyti į 9 girininkijas.
Žudgalis

Etimologija

Manoma, kad pavadinimas kilo nuo žodžio žūtas. Rašytiniuose šaltiniuose rašomas lenk. Żuty albo Żudgale, vok. Shudkale, rus. Жудкале, Жудгалис, liet. Žudgaliai, Žūdgalis, Žutgalis, Žudgalis, žem. Žodgalės, Žodgalē.

Aplinkinės gyvenvietės

Juodupėnai – 3 km
KirkšiaiAlkas – 1 kmDvaralis – 2 kmBargalisSALANTAI – 1 kmLeliūnai – 2 kmPesčiaiŽvainiai – 2 km
Pietų Kiongsango provincija

Administracinis skirstymas

Pietų Kiongsango provincija padalinta į 8 miesų (si, 시) ir 10 apskričių (gun, 군).
Movistar arena

Renginiai

Arenoje koncertavo daug agrsių atlikėjų: Nelly Furtado, Beyoncé, Bob Dylan, 50 Cent, Shakira,  Daddy Yankee, Nine Inch Nails, Maroon 5, Duran Duran, Placebo, Keane, Kaiser Chiefs, The Killers, Travis, Starsailor, James Blunt, Donna Summer, Elton John, Sean Paul, Lily Allen, Incubus, DJ Tiësto, Oasis, Joss Stone, My Chemical Romance, Dream Theater, Bryan Adams, Enrique Iglesias, Megadeth, Marc Anthony, a-ha,  Backstreet Boys, Marcos Witt, Laura Pausini, Justice, Hillsong United  Guns N' Roses, ir Demi Lovato.
Arenoje vyko WWE imtynių varžybos.

Davis Cup skandalas

2000 m. balandžio 7 d. arenoje vyko Davis Cup dvikova tarp Čilės ir Argentinos. Antrame vienetų matče tarp Nicolás Massú ir Mariano Zabaleta metu. dėl įvykusio incidento, susirinkusi publika į žaidėjus pradėjo svaidyti vaisius, monetas ir net plastmasines kėdes į priešininkus. Šalies rinktinė tolimesnėse varžybose pelnė tam tikrų sankcijų.
Stanislavas Trusevičius

Biografija

1889 m. – „Proletariato“ II partijos narys. 1896 m. – Lietuvos socialdemokratų partijos LSDP I suvažiavimo dalyvis, 1895–1900 m. – Lietuvos darbininkų sąjungos organizatorius. 1897 m. – Vilniaus geležinkelininkų streiko organizatorius, vienas iš laikraščio „Przegląd Robotniczy“ redaktorių. 1899 m. kovo 12 d. areštuotas ir ištremtas.
1900 m. – Lenkijos karalystės ir Lietuvos socialdemokratijos (LKLSD) organizatorius, 1908 m. laikinai pašalintas už siūlymą bendradarbiauti su menševikais. 1907–1917 m. gyveno emigracijoje. 1910 m. atstovavo LKLSD II Internacionalo V kongrese.
1911 m. Levo Martovo redaguotame kolektyvinio veikalo „Obščestvennyje dviženija v Rossii“ (Rusijos visuomeniai judėjimai) IV tome išspausdino straipsnį „Načalnyje dviženija“ (Pirmieji judėjimai) apie lietuvių tautinį atgimimą. Nuo 1917 m. kovo mėn. dirbo laikraščio „Izvestija“ redakcijoje.
Jacques Cartier

Žakas Kartjė (Jacques Cartier; 1491 m. gruodžio 31 d. Sen Malo – 1557 m. rugsėjo 1 d.) – pirmasis prancūzų keliautojas ir botanikas, tyrinėjęs Šiaurės Ameriką. Jo pastangomis, atradus Šv. Lauryno įlanką ir upę, Prancūzija pradėjo Šiaurės Amerikos kolonizavimą.

Biografija

Jo gyvenimo pradžia yra mažai žinoma. Tarp 1534 m. ir 1542 m. atliko tris ekspedicijas į Šiaurės Ameriką, ieškodamas šiaurės kelio į Aziją. Vienoje pirmųjų ekspedicijų Žakas Kartjė į Europą atvežė tujos medį, kurį vietiniai indėnai naudojo kaip vaistą nuo skorbuto.
Lietuvos politinių kalinių bendrija „Kolyma”

Valdymo organai

Bendrijos valdymo organai yra visuotinis narių susirinkimas (dalyvių susirinkimas) ir valdyba (kolegialus valdymo organas).

Renginiai

Kiekvienų metų pirmąjį šeštadienį po birželio 14 d. bendrija rengia suvažiavimus Rumšiškių kultūros centre.
Vieniavos herbas

Herbo aprašas

Auksiniame skyde – juoda bekaklė stumbro galva su auksiniu žiedu šnervėse. Virš skydą vainikuojančios riterio karūnos iškilęs auksinis liūtas, letenoje laikantis kardą. Šalmaskraistė – skydo spalvų (auksinė ir juoda).

Herbo kilmė

Vieniavos herbas priskiriamas prie lenkiškų herbų. Anot heraldinių tyrinėjimų, jis nėra grynai lenkiškas herbas. Yra nuomonių, kad šis herbas riterių buvo atneštas iš Moravijos žemių. Lenkijoje tą patį herbą turėdavo ne viena, o kelios, net dešimtys ar šimtai giminių, dažnai net nesusijusių kraujo ryšiais. Paprastai, kilmingesnė giminė priimdavo į savo herbą mažiau kilmingą giminę arba jos atstovą. Adoptacija dažnai buvo susijusi su nobilitacija, t. y., nekilmingo asmens pakėlimu į bajorus. Asmuo, gaunantis bajorystę, būdavo priimamas į kurios nors giminės herbą, dažniausiai tos, kuri rūpinosi savo valdinio nobilitacija.
Istorikė Sigita Gasparavičienė
Steponas Ruseckis

Biografija

Kilo iš Ruseckių giminės, herbo „Rawich“ savininkas. Buvo Lydos stalininkas, 1663 metais paskirtas Minsko kaštelionu „po Stefano Kodzežausko, nes jis tapo Smolensko kaštelionu“.

Šeima

Buvo vedęs Aną Tryznaitę ir turėjo nuo jos dukterį, kuri tapo benediktine ir trys sūnus: Aleksandrą, Stanislovą ir Benediktą. Stanislovas buvo elektoriumi 1674 metais nuo Bresto vaivadijos.
Mirė Steponas Ruseckis 1671 metais.
Atgimimas (Šiauliai)

Atgimimas – laikraštis dvasinei kultūrai kelti, leistas 1923–1924 m. Šiauliuose.

Istorija

Nr. 1 išėjo 1923 m. balandžio mėn. vietoj laikraščio „Meilės kelias“. Leidinys propagavo L. Tolstojaus etinius principus. Nr. 2 išleistas 1924 m. balandžio mėn. Tiražas 2000 egz. Spausdino Savičio ir Šumauskio spaustuvė Šiauliuose.
Atsakingasis redaktorius ir leidėjas Edvardas Levinskas.
Bulgarijos futbolo supertaurė

Bulgarijos futbolo supertaurė – trofėjus, dėl kurio sezono pabaigoje varžosi Bulgarijos čempionas ir taurės laimėtojas. Tuo atveju, jei čempionatą ir taurę laimi viena komanda, dėl supertaurės ji rungiasi su taurės turnyro finalininke.
Turnyras vyksta nuo 1989 metų, tačiau iki 2004 m. buvo pertrauka.
Stalingrado mūšis

Esmė

Adolfui Hitleriui nepavykus užimti Maskvos, jis visą savo dėmesį nukreipė į Stalingrado miestą. Stalingradas turėjo milžinišką strateginę reikšmę, tai buvo pramoninis miestas ir tuo pačiu raktas nuo Volgos upės, kurią perkirtus būtų blokuotas naftos iš Kaukazo tiekimas, tuo pačiu parūpintas degalų tiekimas Vermachtui. 1942 m. Stalinas paskelbė žymųjį įsakymą Nr.277 („Nė                 žingsnio atgal“), dėl kurio visą 1942-ųjų rudenį ir žiemą buvo kovojama dėl kiekvienos Stalingrado gatvės,  kiekvieno namo, kiekvieno kambario. Didžiąją laiko dalį abi pusės buvo taip arti, kad galėjo viena kitai svaidyti įžeidinėjančius šūkius. Kad žemėje atsivėrė pragaras, bylojo tai, jog degantis miestas naktį matėsi iš už 45 kilometrų... Po lapkričio 19-ąją surengtos sovietų kontratakos, generolas Friedrichas Paulusas ir 90 tūkst. jo 6-osios armijos karių pateko į apsuptį. Tada šeštosios armijos vadas                 generolas Fridrichas Paulius, pasiuntės radiogramą į Berlyną ir paprašė leidimo bandyti prasiveržti iš apsupties, Hitleris atmetė                 šią paskutinę išsigelbėjimo galimybę trumpu nurodymu: „Armija turi išlaikyti savo pozicijas iki paskutinio šovinio“. Nors buvo                 pažadėta „Stalingrado katile“ atsidūrusius dalinius aprūpinti kariniu oro tiltu, tačiau esamomis sąlygomis tai reiškė šimtų                 tūkstančių karių – vokiečių ir rusų – pasmerkimą pražūčiai. Dėl šių priežasčių  Rytų flangas buvo priverstas pasiduoti. Vėliau A.Hitleris apie generolą F.Paulusą ir Stalingrado mūšį kalbėjo, jog "tokio didelio skaičiaus kareivių heroizmą pavertė niekais vienintelio charakterio neturinčio ir silpnavalio žmogystos veiksmai". Laimėjus mūšį, Raudonosios armijos kariai įgavo vilties, kad įmanoma laimėti karą ir pradėjo kariauti su nauja jėga. Po Kursko mūšio III Reichas tik viso labo gynėsi nuo artėjančios Raudonosios armijos.
Alytaus rajono savivaldybės taryba 1997–2000 m.

Veikla

Rajono meru išrinktas Algirdas Vrubliauskas, jo pavaduotoju Vincas Gudukas. Savivaldybės administratoriumi paskirtas Kęstutis Kviecinskas.
Gelmė (filmas)

Siužetas

Atlanto vandenyne nuskendus amerikiečių atominiam povandeniniam laivui, ištirti šią mįslingą avariją pasiunčiama specialios parengties grupė SEAL, su savimi gabenanti prototipinį prietaisą, skirtą gelmių tyrinėjimams. Po virtinės keistų, netikėtų įvykių, įgula ima įtarti, kad avariją sukėlė nežemiškos kilmės laivas. Jie taip pat įsitikinę, kad netrukus jiems gali tekti susidurti su nežemiška gyvybe. Tačiau tam jie turi pasinerti prarajon į nepaprastai gilų povandeninį kanjoną. Situaciją apsunkina paranoja apnikęs vienas iš SEAL karininkų, keliantis grėsmę visai įgulai.
Skyclad

Skyclad – 1990 metais Martino Walkyerio palikusio progressive thrasho grupę „Sabbat“ įkurta grupė, grojanti folk metal stiliumi.
Lietuvaitė (žurnalas)

Lietuvaitė – katalikų krypties moterų mėnesinis žurnalas, ėjęs 1910–1914 m. Kaune.

Istorija

Leido Lietuvių katalikių moterų draugija. Spausdino S. Banaičio spaustuvė Kaune. Išėjo 53 numeriai. 
Rašė moterų padėties visuomenėje, motinystės, šeimos, doros, auklėjimo, švietimo, religijos klausimais, spausdino grožinės literatūros kūrinėlius.
Bendradarbiavo Adomas Dambrauskas-Jakštas, P. Januševičius, B. Jotautytė, Viktorija Kryžkelaitė, Maironis, Juozas Mikuckis, P. Povilaitytė, V. Puišytė, Ignas Šlapelis, K. Švedienė ir kiti.
Oficiali redaktorė Teresė Kobelinskaitė (Kubilinskaitė), redaktorius Povilas Januševičius.
Robin Söderling

Ankstesnysis gyvenimas

Sioderlingas pradėjo žaisti tenisą būdamas penkerių. Būdamas keturiolikos metų amžiaus Robinas žaidė savo pirmąjį oficialų jaunių turnyrą. 2001 metais, Robinas Sioderlingas žaidė savo pirmajame ATP turnyre Stokholme.
Dominikas Budrikas

Dominikas Budrikas (g. 1798 m. Žemaitijoje – 1873 m. balandžio 29 d. Zobalatyje, Varenavo r., Baltarusija) – religinių raštų rengėjas.
Baigė Vilniaus kunigų seminariją, kunigavo Lietuvoje ir Baltarusijoje.
Buvo parengęs pamokomojo pobūdžio knygelių, iš kurių 1859 m. Vilniuje išėjo iš lenkų kalbos išverstas Namų Kryžius, arba kaip reikia sūdyti ir mislyti apie gėrimą arielkos. Ši knygelė buvo paskleista Žemaitijoje vyskupijoje Motiejaus Valančiaus blaivybės sąjūdžio metu.
Geležinkelio pervaža

Geležinkelio pervaža – geležinkelio vieno lygio susikirtimas (sankryža) su kitu geležinkeliu ar keliu, taip pat taikoma norint atskirti pirmenybę turinčių transporto priemonių eismą.
Anksčiau pervažos būdavo reguliuojamos žmogaus, kuris artėjant traukiniui mojuodavo raudona vėliava ir sustabdydavo geležinkelio liniją kertančio transporto eismą. Rankiniai ir elektriniai užtvarai (šlagbaumai) atsirado vėliau. Tais laikais įvykdavo daug avarijų dėl gyvulių, tad vėliau geležinkelio pervažos šlagbaumas aprėpė visą kelio plotą, kad negalėtų pereiti nei žmonės, nei gyvuliai. Pirmasis JAV patentas geležinkelio pervažų šlagbaumams buvo įteiktas Dž. Nasonui ir Dž. F. Vilsonui iš Bostono 1867 m. rugpjūčio 27 d.
Vystantis transportui atsirado naujų problemų – senieji užtvarai nebuvo pastebimi, tad dauguma šalių pakeitė užtvarus lengvesniais ir labiau pastebimais, su įspėjimo signalais ir stop ženklais.
Daugumoje šalių geležinkelio pervažos yra atviros, su paliktais signalo ir stop ženklais. Kai kuriuose šalyse, tarkim Airijoje, prie pervažų dirba žmonės, kurie atvažiuojant traukiniui patys nuleidžia užtvarus. Šie žmonės turi tiksliai žinoti traukinių grafiką, tad su traukinių mašinistais bendrauja racijomis.
Augustava

Aplinkinės gyvenvietės

UPYTĖ – 1 km
EBay

Istorija

1995 m. rugsėjo mėn. Pierre Omidyar, Silicio slėnio programuotojas, gimęs Paryžiuje sukūrė tinklalapį, kuris vadinosi „Auctionweb“. Idėjos esmė – automatizuoti varžytines, kad jose dalyvauti galėtų kiekvienas, nesvarbu, kur bebūtų. Pavadinimas „eBay“ atsirado vėliau, kai jis bandė užregistruoti sugalvotą pavadinimą EchoBay. Kadangi jis jau buvo užimtas, pavadinimas sutrumpintas iki „eBay“.
1998 m. P. Omidyar ir jo draugas Jeffrey Skoll pasikvietė Meg Whitman, kad ji padėtų išlaikyti verslą. M. Whitman studijavo Harvardo verslo mokykloje ir buvo išmokusi, kokia yra prekinio ženklo svarba.
M. Whitman surinko savo buvusius kolegas iš tokių kompanijų, kaip „Pepsi“ ir „Disney“, subūrė patyrusią komandą, kurios nariai turėjo daugiau nei dvidešimties metų verslo patirtį ir sukūrė stiprią kompanijos viziją – „eBay“ yra kompanija, kuriai pagrindinis dalykas yra žmonių subūrimas, o ne daiktų pardavinėjimas.
Jie greitai atsikratė kolekcionuojamus daiktus pardavinėjančios įmonės įvaizdžio ir persikėlė į rinkas, kuriose vidutinės prekių pardavimo kainos (VPK) buvo didesnės. VPK yra pagrindinis dalykas nustatantis „eBay“ gaunamą procentą už pervedimą, todėl VPK kėlimas buvo vienas iš pagrindinių uždavinių.
1997 m. bendrovė pritraukė 6,7 mln. JAV dolerių privataus kapitalo lėšų iš „Benchmark Capital“ įmonės. 1998 m. „eBay“ pajamos siekė 4,7 mln. USD. 1998 m. rugsėjo 21 d. bendrovė pasiūlė akcijas biržoje ir P. Omidyar, J. Skoll tapo milijardieriais.
2008 m. bendrovė tapo tarptautine, turėjo šimtus mln. registruotų vartotojų, gavo 7,7 mlrd JAV dolerių pajamų. 2016 m. bendrovės pajamos pasiekė 9 mlrd. USD sumą, tačiau ši suma gerokai sumenko po „PayPal“ verslo atskyrimo 2015 m. 2002 m. „eBay“ bendrovė įsigijo „PayPal“ už 1,5 mlrd. USD.
2011 m. gegužės 11 d. „Microsoft“ nusipirko „Skype“ bendrovę už 8,5 mlrd. JAV dolerių iš „eBay“ bendrovės ir „Silver Lake“ privataus kapitalo įmonės. 2003 m. įkurtą „Skype“ po keleto metų už 2,6 mlrd. USD įsigijo interneto bendrovė „eBay“, o 2009 m. didžiąją dalį „Skype“ akcijų perpirko investicijų grupės „Silver Lake“ ir kitų partnerių konsorciumas.
Antkoptis

Istorija

1909 m. Antkopčio kaime atidaryta pradinė mokykla. XX a. IV dešimtmetyje per Antkopčio kaimą nutiestas Žemaičių plentas.
Sovietmečiu Antkoptis buvo Ždanovo kolūkio pagalbinė gyvenvietė bei apylinkės centras (iki 1977 m.). Joje buvo pradinė mokykla, felčerių ir akušerių punktas, kultūros namai, biblioteka (nuo 1952 m.), parduotuvė. Nuo 1968 m. pradėtos gyvenamųjų namų statybos. 1970 m. per kaimą nutiesta automagistralė Kaunas-Klaipėda.
Sagavas (kaimas)

Istorija

Iki Pirmojo pasaulinio karo buvo tik Sagavo dvaras. Po žemės reformos atsirado keletas viensėdžių.
Sovietiniais metais Seirijų apylinkės Sagavo kaimas panaikintas LTSR AT Prezidiumo įsaku, išleistu 1971 m. spalio 27 d. 
Iki 2006 m. kaime augo Sagavo liepa (gamtos paminklas), 550 metų senumo. Dėl supuvusio vidurio nupjauta. Jos vietoje nepastatytas joks paminklas.
Burleska

Siužetas

Ali (Christina Aguilera) yra provincijos mergina, turinti puikų balsą, kuri ištrūksta iš savo vargų ir neaiškios ateities ir išvyksta į Los Andželą, kad įgyvendintų savo svajones. Netikėtai aptikusi The Burlesque Lounge, didingą, bet susiduriantį su problemomis teatrą, Ali gauna padavėjos darbą iš klubo savininkės ir žvaigždės Tess (Cher). Nuostabūs burleskos kostiumai ir drąsi choreografija sužavi jauną inževiu ir ji pasižada vieną dieną pasirodyti scenoje.
Netrukus Ali susidraugauja su šokėja (Julianne Hough), tampa prieše su nerimastinga, pavydžia atlikėja (Kristen Bell) ir įsimyli barmeną bei muzikantą (Cam Gigandet). Padedant sąmojingam režisieriaus asistentui (Stanley Tucci) ir travesti vedėjui (Alan Cumming), Ali sugeba patekti ant scenos. Jos įspūdingas balsas grąžina The Burlesque Lounge šlovę, tačiau su viliojančiu pasiūlymu atvyksta charizmatiškas verslininkas (Eric Dane).
Pietų regionas (Malavis)

Geografija

Šiaurinė dalis kalnuota, yra izoliuotų kalnagūbrių. Pietuose paviršius leidžiasi link Zambezės slėnio. Šiaurėje įsiterpia pietinis Malavio ežero galas, taip pat telkšo Malombės, Čiutos, Čilvos ežerai. Teka Širės upė. Yra Lengvės, Malavio ežero, Livondės nacionaliniai parkai.
Ugnelė

Istorija

Dainų ir šokių ansamblis „Ugnelė“ buvo įkurtas 1954 m. Vilniuje; ansamblyje buvo šokių, orkestro ir choro grupės. 2002 m. ansamblio chorui buvo suteikta I kategorija, pradėta aktyviai ruošti atskiras chorines programas. 2004 m. choras pradėjo rengti respublikinį moksleivių chorų festivalį „Dainų mozaika“. Nuo 2010 m. choras gyvuoja kaip savarankiškas kolektyvasVilniaus Juozo Tallat-Kelpšos konservatorijoje.

Veikla

Šiuo metu chore „Ugnelė“ dainuoja 6-18 metų amžiaus choristai. Choras jungia apie 50 dainininkų, kurie yra padalinti į dvi grupes – pagrindiniame chore dainuoja 10-18 metų vaikai, o 6-10 metų vaikams yra parengiamoji grupė.
Kolektyvas aktyviai dalyvauja Lietuvos ir tarptautiniuose festivaliuose bei konkursuose, yra nuolatinis Pasaulio lietuvių dainų švenčių, festivalių „Sodauto“, „Mes Lietuvos vaikai“, „Dainų Mozaika“, „Cantemus“ dalyvis. Choras „Ugnelė“ dažnai keliauja po užsienį, per du pastaruosius dešimtmečius aplankė dviženklį skaičių šalių ne vien Europoje, bet ir Azijoje.
Artūras Jagelavičius

Artūras Jagelavičius (g. 1961 m. gegužės 30 d.) – kunigas, monsinjoras, Kauno arkivyskupijos tribunolo viceoficiolas, kunigų išrinktas Kauno arkiv. kunigų tarybos narys.

Biografija

Įšventintas kunigu 1988 m. gegužės 29 d.
2003 m. gruodį atleistas iš Kauno arkivyskupijos tribunolo viceoficiolo pareigų ir penkeriems metams paskirtas Kauno arkivyskupo teismo vikaru.
Kauno arkikatedra bazilika, VDU KTF dėstytojas.
Muzikos asociacijos metų apdovanojimai 2011

Nominacijos

Laimėtojai pažymėti paryškintu tekstu.
Šarūnas Jurevičius

Karjera

Plungėje gimęs futbolininkas mokėsi Šiaulių sporto internate. 2008 m. FK Šiaulių komandoje dėl traumos iškritus Ingus Lukovičs ir palikus komandą Giedriui Arlauskiui, jaunasis Jurevičius turėjo tapti pagrindiniu komandos vartininku, tačiau netrukus į komandą atvyko ir jo vietą užėmė labiau patyręs vartininkas Liudvikas Valius. 2008 m. A lygos sezone Šarūnas Jurevičius sužaidė tik 6 rungtynėse. 
2010 m. vasario pradžioje pusmečiui buvo paskolintas Kipro APOP Kinýras klubui. 2010 m. gegužės viduryje sugrįžo į Šiaulių klubą.
2014 m. atstovavo FK Banga Gargždai.
Nuo 2015 m. buvo Norvegijoje. Atstovavo Bjørnevatn IL klubą.
2019 m. sausio mėn. pranešta, kad pasirašė sutartį su FK Panevėžys.

Karjera nacionalinėje rinktinėje

2011 m. buvo pirmą kartą pakviestas į Lietuvos nacionalinę rinktinę.
Koncernas

Koncernas – daugelio teisiškai nepriklausomų įmonių susivienijimas (įmonių grupė), tampant atskiru ūkinės veiklos vienetu, esant bendram vadovavimui.
Koncerno valdomos įmonės vadinamos dukterinėmis įmonėmis.
Motininė bendrovė (holdingas) turi dukterinės įmonės (arba dar kitaip vad. kontroliuojamos įmonės) akcijų, suteikiančių daugiau kaip 30 procentų bendro balsų skaičiaus.
Motinines bei dukterines įmones sieja glaudus ryšys. Tarp juridinių asmenų jis pasireiškia kontrole arba dalyvavimu. Jei asmuo kontroliuoja du ar daugiau asmenų, laikoma, jog pastarieji taip pat yra susiję glaudžiu ryšiu.

Mišrūs koncernai

Mišrios veiklos kontroliuojančioji (holdingo) įmonė (koncernas) yra patronuojanti įmonė, kita negu prižiūrima įmonė, kuri kartu su savo dukterinėmis įmonėmis, iš kurių bent viena yra prižiūrima įmonė, kuri turi buveinę užsienio valstybėje, ir su kitomis įmonėmis sudaro įmonių konglomeratą (koncerną).
Puntuko brolis

Puntuko brolis – akmuo Pašventupio kaime (Anykščių raj.), prie Šventosios upės, Penionių miške. Akmens matmenys: 6 m, 4 m ir 1,7 m. Riedulys yra mažesnis už Puntuką ir visai kitos kilmės, nors ir vadinamas broliu. 1964 m. gavo geologinio gamtos paminklo statusą, o 1972 m. paskelbtas archeologijos paminklu. Šalia yra archeologinis kultūros paveldo objektas – Pašventupio pilkapiai.
Pasakojama, kad senovėje prie Puntuko brolio buvusi lietuvių šventykla.

Aprašymas

Didžiausias akmens ilgis – 5,94 m., plotis – 4,7 m, o didžiausias matomas aukštis nuo žemės paviršiaus siekia 1,85 m. Didžiausia horizontali apimtis – 18,57 m.
Už 1,8 m nuo riedulio įkastas masyvus betoninis stulpas su užrašu „Pašventupio mitologinis akmuo“. Apsaugos zonos stulpeliai nunykę.

Kilmė

Manoma, jog Puntuko brolis pradėjo formuotis prieš 1,7-1,9 mlrd. metų Fenoskandijos žemyne, kai didesniame, nei 20 km gylio, Žemės plutos sluoksnyje išsilydė magma ir pradėjo kilti į viršų. Bekylanti ir stingstanti ji buvo spaudžiama, tad grūdeliai negalėjo laisvai augti, o turėjo orientuotis viena kryptimi. Tokiu būdu granite atsirado juostelės. Arčiau paviršiaus tebespaudžiama uoliena pradėjo trūkinėti ir pleišėti – susidarė plyšiai, pagal kuriuos granitas lengvai skyla. Iš magmos išaugo nedideli plagioklazo, kalio feldšpato, kvarco kristalai, juodo žėručio orientuotos plokštelės. Kartais pasitaiko iki 6 cm feldšpato kristalų.
Tektoninės jėgos iškėlė būsimą riedulį į paviršių. Tikėtina, kad buvo aukštų kalnų dalis. Manoma, jog iš Skandinavijos akmenį atgabeno priešpaskutinis (iš keturių) Lietuvą dengęs ledynas, vadinamas Medininkų. Atplyšusį granito uolos gabalą ledynas vilko gerokai zulindamas. Tai byloja ryškūs įbrėžimai viename iš jo šonų.

Legenda

Pasakojama, kad seniai buvo labai šalta žiema. Vieną rytą žmonės atsikėlė ir ruošėsi apie savo namus, kai išgirdo kažką dundant, lyg griaustinį griaudžiantį. Visi labai išsigandę galvojo, kad atėjo pasaulio pabaiga. Išbėgę į lauką pamatė, kad iš dangaus krenta didelis ugnies kamuolys. Nugalėję pirmąją baimę, nuėjo pažiūrėti ir pamatė didžiulį akmenį. Smarkiai krisdamas daug prasmego į žemę ir tik nedidelė jo dalis liko paviršiuje. Vėliau žmonės jį pradėjo vadinti Puntuko broliu, nes jis savo dydžiu panašus į Puntuką.
Kriukų seniūnija

Geografija

Seniūnija ribojasi su Pakruojo rajono savivaldybės Žeimelio ir Pašvitinio seniūnija, Joniškio rajono savivaldybės Saugėlaukio seniūnija bei Latvijos Respublika.
Seniūnijos teritorija teka Lieporo, Švitinio, Virčiuvio, Juodupės, Šešėvės upeliai. Skirtingai nei visoje Joniškio rajono savivaldybės teritorijoje, seniūnijos žemės nederlingos, akmenuotos.
Seniūnijoje veikia Kriukų pagrindinė mokykla, 3 žemės ūkio bendrovės ir 140 ūkininkų ūkių, 2 medicinos punktai, paštas, 3 bibliotekos, knygų išdavimo taškas.